Mauriac

fransi urbe del departemente Cantal en Auvernia. L'urbe have poke min de quar-mil habitantes. Tamen lu es sub-prefekture.

En alvernium lun nome es Mouriat [muryà] segun du tipiki alverni evolutioni :

li ditfonge au deveni u

li finali C deveni T, after deveni mut.

Lu es li urbe plu ansiani del departemente, lu esed ja vilaje en li Antikeso kreati davanti li rieu Màuri, li rivierte Màuri, afluente del riviere Auze. Dar esed uni romani vie.

On sava ke li burge bated moneye. Uni pese d'ore del setumi yarsento porta gravati Vicus Mauriac.

Mauriac have li sami blasone com Maurs-la-Jolie ma exista difero. Mauriac veni del latine kun li galiani sufixe -AC.
Dunke lu signifika "de Maurus" e Maurus es mati-pele.
Talim es un maure / arab sur li blasone de Mauriac pro joke de vordi.

Insted Maurs-la-Jolie veni fro "li maures / les maures" = li magrebines e lun nome veni ke li mikri urbe mussad defense-se konter li musulmanes.

Li urbeto have 3 900 habitantes.

En Mauriac, en la kirke Notre-Dame-des-Miracles esed baptisat li kardenale Géraud Salièges kel defensad li israelites durant li germani okupatione. Lo naskad en uni vilaje proxim.